20.2.2023 г.
BG
Официален вестник на Европейския съюз
L 52/5
2.
Настоящият регламент не се прилага за употребата на ветеринарните лекарствени продукти, посочени в параграф 1, за научни изследвания или за целите на тяхното разработване и изпитване, както е посочено в член 46, параграф 3 от Регламент (ЕС) 2016/429.
Член 2 Определения 1.
За целите на настоящия регламент се прилагат следните определения:
а) „болест от категория А“ означава болест от списъка, която не е обичайна в Съюза и за която трябва да се вземат незабавни мерки за ликвидиране възможно най-бързо след откриването ѝ, както е посочено в член 9, параграф 1, буква а) от Регламент (ЕС) 2016/429; б) „болест от категория B“ означава болест от списъка, която трябва да бъде контролирана във всички държави членки с цел да бъде ликвидирана в целия Съюз, както е посочено в член 9, параграф 1, буква б) от Регламент (ЕС) 2016/429; в) „спешна потискаща ваксинация“ означава стратегия за ваксинация, провеждана от компетентния орган при отглеждани сухоземни животни за профилактика и контрол на болести от категория А в съответствие с член 7, параграф 1, буква а), точка i); г) „спешна защитна ваксинация“ означава стратегия за ваксинация, провеждана от компетентния орган при отглеждани сухоземни животни за профилактика и контрол на болести от категория А в съответствие с член 7, параграф 1, буква а), точка ii); д) „спешна ваксинация при диви сухоземни животни“ означава стратегия за ваксинация, провеждана от компетентния орган при диви сухоземни животни за профилактика и контрол на болести от категория А в съответствие с член 7, параграф 1, буква а), точка iii); е) „превантивна ваксинация“ означава стратегия за ваксинация, провеждана от компетентния орган за превенция и контрол на болести от категория А в съответствие с член 7, параграф 1, буква б); ж) „зона за ваксинация“ означава зона, в която се поставя ваксина на видове от списъка с цел профилактика и контрол на болести от категория А; з) „зона, обграждаща зоната за ваксинация“ означава зоната, намираща се около зоната на ваксинация, където не е разрешена ваксинация за целите на профилактиката и контрола на болести от категория А и където се извършва засилен надзор за откриване на тези болести; и) „потвърдено огнище“ означава огнище, потвърдено в съответствие с член 9, параграфи 2, 3 и 4 от Делегиран регламент (ЕС) 2020/689; й) „период на възстановяване“ означава нужният период от време, необходим, за да бъде възстановен в дадена зона за ваксинация здравният статус на животните преди провеждането на ваксинация срещу болест от категория А, като се докаже отсъствие на болест от категория А след извършването на спешна защитна ваксинация срещу болестта; к) „защитна зона“ означава защитна зона, определена въз основа на член 21, параграф 1, буква а) от Делегиран регламент (ЕС) 2020/687; л) „надзорна зона“ означава надзорна зона, определена въз основа на член 21, параграф 1, буква б) от Делегиран регламент (ЕС) 2020/687; м) „говедо“ означава животно от копитните видове, принадлежащи към родовете Bison, Bos (включително подродове Bos, Bibos, Novibos, Poephagus) и Bubalus (включително подрод Anoa), и потомството на кръстоските на посочените видове; н) „овца“ означава животно от копитните видове, принадлежащи към род Ovis, и потомството на кръстоските на посочените видове; о) „коза“ означава животно от копитните видове, принадлежащи към род Capra, и потомството на кръстоските на посочените видове; п) „Камилови“ означава животни от копитните видове, принадлежащи към семейство Camelidae, изброени в приложение III към Регламент (ЕС) 2016/429; р) „свиня“ означава животно от копитните видове, принадлежащи към семейство Suidae, изброени в приложение III към Регламент (ЕС) 2016/429;